Valviran ajojahti kipupotilaita ja lääkäreitä kohtaan kiristyy jälleen.

Sosiaali- ja terveysalan lupa- ja valvontavirasto Valvira on lähestynyt vuodenvaihteen jälkeen useita lääkekannabisreseptejä kirjoittaneita lääkäreitä uhkavaatimuksen sisältävällä kirjeellä. Lähivuosina jo runsaasti lääkäreiden oikeuksia rajoittanut Valvira ilmoittaa kirjeessään suoran kiellon, että mikäli lääkärit määräävät enää yhtäkään lääkekannabisreseptiä uusille potilailleen, he tulevat menettämään toimilupansa.

Minkäänlaisia erityislupia tai poikkeuksia asiaan ei luvata.

Nimettömänä pysyvä, kyseisen kirjeen saaneen neurologian erikoislääkärin tapauksessa Valvira perustelee määräystään potilasturvallisuuden vaarantamisella, vaikka tämä ei ole työssään syyllistynyt minkäänlaisiin virheisiin eikä hänestä ole tehty ainoatakaan valitusta.

Koska hänen kohdallaan kirje on jo lähtökohtaisesti perusteltu virheellisesti, lääkäri aikoo tehdä asiasta vastineen, mutta kokee sen olevan käytännössä täysin hyödytön. Hän uskoo kirjeen lähteneen todennäköisesti kaikille lääkäreille, jotka ovat jossain vaiheessa kirjoittaneet lääkekannabisreseptejä.

Rajoituksen myötä useiden kipupotilaiden jo ahdingossa oleva tilanne pahenee alati – lääkekannabisreseptien saaminen on nyt äärimmäisen vaikeaa, lääkäreiden pelätessä lupiensa menettämistä. Kannabis on Suomessa laillinen reseptilääke.

Verkkolehti Lohari jatkaa asian tutkimista ja uutisoimme asiasta myöhemmin lisää.

Tapauksen taustoista lisää myös tämäniltaisessa KARHUNEN, INC. -Periscope-lähetyksessä.

LohariMedia

Avainsanat: kivunhoito, lääkärit, lääkekannabis, lääkekannabisreseptit, valvira

Spaceman, Jani Pikkumäki, lumikko ja 6 muuta tykkää tästä